Dit is 'n familie waar ons omgee vir mekaar, waar ons seker maak dat elkeen ontvang wat hy/sy nodig het om suksesvol te wees in die lewe. Monnas is nie 'n gebou waar jy jou skoolloopbaan voltooi nie - dit is 'n kompas vir die toekoms. Dit is hier waar die beginsels, waardes en verhoudings vasgelê word as 'n lewenslange rigtingwyser.
By Monnas kan jy jouself uitleef na liggaam, siel en gees. Van die kultuuraktiwiteite wat deur die skool aangebied word sluit in koor, debat, redenaars, mej. Monnas en revue. Ons magneetskool vir musiek is van die beste in die land!
Moenie toelaat dat jou hoop vir die toekoms vertroebel word deur onsekerheid, vrees of 'n gebrek aan geleenthede nie. Monnas is jou sleutel tot 'n gemeenskap van mense waar ons saam speel, leer en werk. en bo alles, kan weet ons toekoms is verseker.